钦定古今图书集成/理学汇编/学行典/第265卷 > 孟诜
## 钦定古今图书集成/理学汇编/学行典/第265卷 > 孟诜

按《唐书隐逸传》：“孟诜，汝州梁人。擢进士第，累迁凤阁
舍人。他日至刘袆之家，见赐金，曰：‘此药金也，烧之火
有五色气’。试之，验。武后闻，不悦，出为台州司马，频迁
春官侍郎。相王召为侍读，拜同州刺史。神龙初，致仕，
居伊阳山，治方药。睿宗召，将用之，以老固辞，赐物百
段，诏河南春秋给羊酒糜粥。尹毕构以诜有古人风”，
名所居为子平里。开元初卒，年九十三。诜居官颇刻
敛，然以治称。其闲居尝语人曰：“养性者善言不可离
口，善药不可离手。”当时传其当。